
Da li je dopušteno nositi odjeću crvene boje? Allah vas nagradio!


* 
* 
* 
* 
* 
* 
* 

 
Da li je dopušteno nositi odjeću crvene boje?

U vezi s ovim pitanjem islamski učenjaci imaju osam mišljenja, koja je naveo Ibn Hadžer u djelu *Fethul-Bari*, 10/306. Iz predanja koje je su preko Abdullaha b. Amra, radijallahu anhu, s dobrim lancem prenosilaca zabilježili Ebu Davud, Ahmed i neki drugi muhaddisi zaključuje se da je muškarcima zabranjeno oblačenje odjeće crvene boje.


Međutim, imam Muslim zabilježio je predanje u kojem Ebu Džuhajfa, radijallahu anhu, pripovijeda da je Resulullah, ﷺ, oblačio crveni jemenski ogrtač. A učenjaci su na nekoliko načina pokušali uskladiti prethodna dva hadisa. Najprihvatljiviji način jeste onaj koji je odabrao Ibnul-Kajjim u djelu *Zadul-mead*. Naime, on tvrdi da su jemenski ogrtači većinom prugasti (tj. nisu čisto crvene boje). Po njemu, Ibn Amrovo, radijallahu anhu, predanje odnosi se na odjeću čisto crvene boje, a Ebu Džuhajfino odnosi se na onu odjeću koja je manje ili više protkana drugim bojama, a Allah najbolje zna. Učenjaci šafijske i malikijske pravne škole dopuštaju oblačenje odjeće crvene boje u svakom slučaju. (Vidjeti: *Tuhfetul-ahvezi*, 5/319.) A hanefije i hanbelije to smatraju pokuđenim. (Vidjeti: *El-Insaf*, 1/481, i *El-Bahrur-raik*, 2/171.)


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


